

1. ΕΛΛΗΝΙΚΗ ΔΗΜΟΚΡΑΤΙΑ
2. ΥΠΟΥΡΓΕΙΟ ΥΓΕΙΑΣ
3. 7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

# ΓΝ ΛΑΣΙΘΙΟΥ-ΓΝΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»

# *(ΟΡΓΑΝΙΚΗ ΜΟΝΑΔΑ ΕΔΡΑΣ-ΑΓΙΟΣ ΝΙΚΟΛΑΟΣ)*

**ΓΡΑΦΕΙΟ ΔΙΟΙΚΗΤΗ**

**Άγιος Νικόλαος, 4-6-2018**

# Δελτίο Τύπου

# Θέμα: Πρόσληψη Μόνιμου Ιατρού για το Τμήμα Επειγόντων Περιστατικών του Γενικού

# Νοσοκομείου Αγίου Νικολάου

Η Διοίκηση του ΓΝ Λασιθίου-ΚΥ Νεαπόλεως «Διαλυνάκειο» με ιδιαίτερη χαρά και συγκίνηση ανακοινώνει στους πολίτες ότι διορίστηκε και ανέλαβε υπηρεσία η πρώτη μόνιμη ιατρός ΕΣΥ στο Τμήμα Επειγόντων Περιστατικών του Γενικού Νοσοκομείου Αγίου Νικολάου, προερχόμενη από την προκήρυξη του 2016, της μίας -και μοναδικής μέχρι τότε- θέσης που υπήρχε στον οργανισμό του νοσοκομείου.

Πρόκειται για μια ιστορική στιγμή για την Επείγουσα Φροντίδα στο νομό Λασιθίου καθώς, με την πρόσληψη αυτή γίνεται επιτέλους πράξη ένα διαχρονικά επιδιωκόμενο, επιστημονικά επιβεβλημένο και κοινωνικά δίκαιο αίτημα των πολιτών του νομού που είναι η ανάπτυξη του πρώτου αυτόνομου Τμήματος Επειγόντων Περιστατικών στο Γενικό Νοσοκομείο Αγίου Νικολάου και στο νομό Λασιθίου.

Η πλήρης στελέχωση του Τμήματος με μόνιμο ιατρικό προσωπικό αναμένεται να ολοκληρωθεί σύντομα, δεδομένου ότι ήδη βρίσκονται σε εξέλιξη οι διαδικασίες επιλογής ιατρών για τέσσερις (4) επιπλέον νεοσυσταθείσες θέσεις μόνιμων Ιατρών ΕΣΥ στο νοσοκομείο μας, σε απόλυτη συνέπεια με την, επίσης ιστορικής σημασίας για τη χώρα, υλοποίηση της δέσμευσης της Ηγεσίας του Υπουργείου Υγείας για την άμεση στελέχωση και ανάπτυξη Τμημάτων Επειγόντων Περιστατικών σε ολόκληρη την επικράτεια.

**Η Διοικήτρια**

**Μαρία Σπινθούρη**